新馬路西面海邊係內港，由西江沖落嚟嘅泥沙堆成嘅。正因為係泥沙堆成搞到內港地勢係比其他地區低，所以一有颱風嚟就會成日水浸，由內港碼頭去到新塡巷嗰忽，就實會被水浸住。當中以1874年嗰次最嚴重，有成五千幾人死咗同二千幾艘漁船沉咗，搞到有尐樓都冧埋，洪水泛濫，連市政廳都畀強風吹到爛咗。